als_Latn dik_Latn sag_Latn
Policia e Shtetit sqaron opinionin publik se operacioni “Laguna e Vilunit”, i cili u zhvillua nga data 30.09.2014 deri në 02.10.2014, në lidhje me procedimin penal nr.245, viti 2013, është një nga më të suksesshmit, organizuar nga Policia e Shtetit në bashkëpunim me Prokurorinë e Krimeve të Rënda dhe agjensitë ligjzbatuese të vendeve fqinje, Itali dhe Mali i zi, në luftën kundër grupeve kriminale në fushën e trafikut të lëndëve narkotike.
Në kuadër të këtij operacioni policor, është bërë i mundur sekuestrimi i sasisë së lëndës narkotike, rreth 804 kilogramë e dyshuar, Cannabis Sattiva.
Gjithashtu, nga veprimet proceduriale dhe hetimore të kryera në vazhdimësi, si dhe në kushtet e flagrancës së kryerjes së kësaj vepre penale, në bazë të provave të arsyeshme në lidhje me autorësinë e saj, është bërë i mundur identifikimi, gjetja, kapja dhe arrestimi në flagrancë i 7 personave, anëtarë të grupit të organizuar kriminal.
Në cilësinë e provës materiale janë sekuestruar:
Policia e Shtetit vazhdon punën në lidhje me identifikimin, gjetjen dhe kapjen e personave të tjerë të implikuar në këtë veprimtari kriminale.
Policia e Shtetit shpreh shqetësimin lidhur me publikimin në media të dokumentacionit të klasifikuar “sekret”, që dekonspiron jo vetëm dosjen hetimore, por edhe punonjësit e Policisë që kanë vepruar në këtë operacion.
Ky fakt vë në rrezik serioz vetë jeten e këtyre punonjësve dhe mbarëvajtjen e hetimit.
Për këtë arsye, Policia e Shtetit do të iniciojë ndjekje penale për personat përgjegjës.
Për sa i përket insinuatave me natyrë politike, për veprimet operacionale, Policia e Shtetit sqaron se vendimet gjatë çdo faze të operacionit “Laguna e Vilunit”, janë marrë në bashkëpunim me Prokurorinë e Krimeve të Rënda, me të cilën ka ndjekur prej më shumë se 1 viti procedimin penal për veprimtarinë e këtij grupi kriminal.
Policia e Shtetit është e vendosur të zbatojë ligjin në mënyrë të barabartë për çdo shtetas, pa asnjë dallim.
© Ministria e Punëve të Brendshme 2015 - Të gjitha të drejtat e rezervuara.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn